cyanic-selkie/wikianc huggingface dataset:
Humler
Arbeidsfordeling
Til og begynne med gjør dronninga av nødvendighet alt arbeidet alene, men etter hvert slutter hun å samle mat og tar seg mer og mer av egglegging og yngelstell. En dominerende dronning vil nesten alltid bygge eggcellene hvor eggene legges selv. I eggcellen legger hun mange egg, gjerne 10 til 15 eller mer. Før og under egglegginga jobber hun meget intenst. For hvert egg hun legger, stikker hun brodden helt ut. Noen arbeidere prøver ofte å legge egg selv, men dronninga er normalt raskt på pletten og spiser dem opp. Selv de aller minste arbeiderne er i stand til å legge egg. En bitte liten arbeider kan legge et «kjempeegg» som er nesten like stort som hele bakkroppen til humla.
Parasitter
Humlene og humlebolene er mye plaget av parasitter. Dette er en svært viktig årsak til at humlebolene dør raskt ut, eller ikke blir så store. Humlene er plaget med innvendige parasitter som gjør dem mer eller mindre sterile, eller endrer atferd. Noen parasitter angriper larvene og spiser dem opp slik som parasittflua Brachicoma devia som er svært vanlig i humlebol. Men også selve humlebolet er plaget av humlens «voksmøll» Aphomia sociella som spiser opp voks, kokonger og organisk avfall i bolet. Sakte, men sikker går bolet i oppløsning, og hylles etterhvert inn i møllarvenes silketråder, for så til slutt å dø ut.
Midd
Om våren kan man ofte se dronninger som er helt besatt av midd. Disse er så godt som helt ufarlige for humlene. De bare benytter humlene til å bli transportert til bolet. Mange midd overvintrer sammen med dronninga. Senere sitter de på humler som skal ut og samle nektar og pollen, hopper av i blomsten for så å krabbe opp på en humle som senere besøker blomsten. Slik vil stort sett de fleste bol bli infiserte av midd. Men i bolet spiser de stort sett bare ekskrementer og annet organisk avfall, og det er kun hvis de blir ekstremt mange at de kan forårsake problemer for humlene i bolet.
Gjøkhumler / snyltehumler
Disse humlene er sosiale parasitter, og samler ikke nektar og pollen. De mangler pollenkurven på bakføttene. De oppfører seg som gjøken, legger eggene i bolet til de sosiale humlene, og lar dem ale opp avkommet. Men de er ikke helt som gjøken, fordi gjøkhumlen forsøker å ta over humlebolet. Lykkes den med det, blir det etter hvert bare gjøkhumler i bolet. Som regel blir den opprinnelige dronninga drept, men av og til lever gjøkhumledronninga side om side med den gamle dronninga. Imidlertid er det bare eggene fra gjøkhumledronninga som får utvikle seg videre. Hos gjøkhumlene er det kun dronninger og hanner, og gjøkhumlearbeidere forekommer ikke.
Normalt har gjøkhumlene faste vertsarter, men de er ikke alltid helt vertstro. Gjøkhumlens pelsfarge stemmer normalt godt overens med vertens pelsfarge. Gjøkhumlene kan avsløres på deres noe mer tunge flukt og en noe glinsende bakkropp, da de vanligvis har kortere og ikke fullt så tett behåring som de ekte humlene. Da gjøkhumlene ikke selv samler nektar og pollen, blir de ofte sittende stille i blomstene og hvile og spise pollen og nektar.
Som hos de sosiale humlene er det bare dronningen (den kjønnsmodne hunnen) som overvintrer. Det er kjent sju norske arter gjøkhumler.
Forplantning
Humlene kan legge både befruktede og ubefruktede egg. De befruktede eggene utvikler seg til diploide hunner (dronninger og arbeidere) mens alle ubefruktede egg utvilker seg til haploide hanner (droner). For at humlene skal finne hverandre, og ikke minst riktig humleart, utskiller de duftstoffer (feromoner) som er artspesifikke.
Selve paringsritualet er forskjellig fra art til art. Det normale er at hannene har faste flyruter. De har en runde med varierende lengde med en del faste punkt som de jevnlig flyr innom og hvor de avsetter duftstoffer som skal tiltrekke seg dronningene. Disse punktene kan være et blad, en gren, en stubbe eller en sten. Noen arter har ruter som går like over bakken, men andre kan gå oppe i trekronene. Dronninga oppsøker gjerne disse berøringspunktene hvor hannene har avsatt sine duftstoffer. Hvis en hann finner en dronning i ruta si vil han normalt umiddelbart prøve å pare henne. Ofte flyr da dronninga av gårde med hannen hengende fast og slår seg ned i et tre eller lignende. Paret kan bli hengende sammen i flere timer.
Utbredelse og trender
Humler er sårbare overfor endringer i naturen, og det er godt dokumentert at mange humlearter har gått sterkt tilbake fra 1950-tallet og frem til 2009. En studie gjort mellom 1990 og 2010, viste stor tilbakegang for fire av åtte studerte humlearter i USA. I løpet av denne perioden, hadde populasjonen sunket med opptil 96 %. Noe lignende skjedde i Europa, hvor mange humlearter har gått sterkt tilbake.
Årsaker til tilbakegang er flere. Særlig problematisk kan dette være på steder med stort utbygningspress, som kysten av Sør- og Østlandet i Norge. Men de store endringene i jordbruket de siste 100 år har trolig mye av skylden. Flere arter stiller spesielle krav både til reirplass og blomster. Kunnskap om bienes utbredelse og krav til habitat er bekymringsfullt lav i Norge. Noen hypoteser er: Noen humlearter er fortsatt vanlige, og to arter (mørk jordhumle og steinhumle) har hatt fremgang i Norge. Som grunnlag for Norsk rødliste for arter 2010, ble det gjort analyse, som viste at også seks av de 34 norske humleartene er truet.
Kartlegging
I forbindelse med den nasjonale satsingen Naturindeks for Norge ble det startet omfattende humlekartlegging i 2009 i Østfold og Vestfold, og også i Nord- og Sør-Trøndelag i 2010. Dette gjøres med metode for arealrepresentativ overvåking. Ved å kartlegge bare på de beste stedene, ville man ellers ikke oppdage særlig tilbakegang før arten var nesten borte.
Utenlandske arter
Underslekten Megabombus von Dalla Torre
Bestemmelseslitteratur
Norsk entomologisk forening har utgitt en rekke Insekttabeller. Dette er små og billige hefter der en kan bestemme insekter til artsnivå. Norske Insekttabeller 9 tar for seg de norske humlene, den kan lastes ned som pdf-fil. På Artsdatabankens hjemmeside http://www.artsdatabanken.no finnes en humlenøkkel. Også den svenske ArtsDatabanken har laget en egen Humlesidan med en online bestemmelsesnøkkel til de svenske humlene. Norsk institutt for naturforskning har laget felthåndboken " Humler i Norge". For mer informasjon om humler anbefales boka "Humlor i Sverige" av Bo Mossberg og Bjørn Cederberg fra 2012. Boken The Humble-Bee fra 1912 regnes som en klassiker.
Glassperlespillet
'Glassperlespillet. Forsøk på en beskrivelse av magister ludi Josef Knechts livsløp samt Knechts efterlatte skrifter' (tysk: Das Glasperlenspiel; Versuch einer Lebensbeschreibung des Magister Ludi Josef Knecht samt Knechts hinterlassenen Schriften) er en dannelsesroman av Hermann Hesse. Den omtales gjerne bare som Glassperlespillet.
Ikke noen annen roman brukte Hesse så lang tid på som Glassperlespillet. Den ble påbegynt i 1931 og utgitt i Zürich den 18. november 1943. Romanen er Hesses siste verk og blir av mange regnet som hans hovedverk. Glassperlespillet var den viktigste årsaken til at Hesse ble tildelt Nobelprisen i litteratur i 1946.
Handling
Handlingen utspiller seg en gang i fremtiden i det fiktive landet eller provinsen Kastalien, der en intellektuell elite driver skoler og universiteter i klosterlignende stil og ånd. Kastalien ligger inne i et større land, men de intellektuelle har trukket seg helt ut av resten av samfunnet. Det store landet får i romanen symbolisere det verdslige, med kriger, maktkamper, politikk og sex, mens Kastalien får symbolisere det intellektuelle og filosofiske.
I Kastalien vier man livet sitt til kunsthistorie, filosofi, språk, litteratur og musikk. Viktigst av alt er «glassperlespillet». Hesse gir bare metaforiske beskrivelser av hvordan dette spillet foregår, men det er et lingua universalis, et språk eller spill som binder alle kunstene sammen. Å beherske glassperlespillet er den ultimate prøven i kunnskap og skjønnhetssans, som er det eneste man bruker tid på i Kastalien.
I romanen skildrer Hesse en fremtidig kulturtilstand, der det ikke lenger oppdages eller skapes noe nytt, opprørende eller eventyrlig, og der man bare kan «spille» med det bestående. Flere intellektuelle i første del av det 20. århundre delte frykten for en slik kulturtilstand, og også Thomas Mann beskriver den i Doktor Faustus.
Glassperlespillet er skrevet som en biografi over «Josef Knecht», som leseren får følge fra han som gutt blir tatt opp i en av Kastaliens skoler til han som gammel er magister ludi, mester i glassperlespillet, og til slutt dør. Gjennom hele livet filosoferer Knecht over spørsmål om livet, og om livet i Kastalien er den rette veien å gå, og om verden utenfor har noen verdi. Romanen er på mange måter en dannelsesroman.
Eksterne lenker
Glassperlespillet som e-bok hos nasjonalbiblioteket
Chaff
Chaff er et engelsk uttrykk for en anti-radar teknikk hvor fly eller andre mål sprer ut en sky av små, tynne biter av aluminium eller plast. Disse blir til støy for en radar som gjør det vanskelig å skille mellom chaff og andre objekter i luften.
Chaff er idag sammen med narrebluss den mest anvendte formen for selvbeskyttelse på militære fly og helikoptre. Chaff er elektrisk ledende folie eller fiber som forstyrrer radarsystemer. Andre motmidler for selvbeskyttelse som benyttes mot varmesøkende missiler er rundstrålende jammere og direktive jammere.
Chaff ble for første gang brukt under andre verdenskrig, men brukes i dag mest mot radarsøkende raketter.
Konfliktåret 1306
Konfliktåret 1306 er en oversikt over hendelser som har med konflikter i vid forstand å gjøre som kriger, revolusjoner og opprør i 1306.
Forbundet for Sosial Oppreisning
Forbundet for Sosial Oppreisning (tidligere Sambandet for Social Oppreisning) var en norsk organisasjon for tidligere medlemmer av Nasjonal Samling. Organisasjonen ble stiftet i 1949. Organisasjonen kan ha hatt opptil et par tusen sympatisører. I utgangspunktet var organisasjonen politisk uavhengig, men foran stortingsvalget i 1961 vendte partiet seg mot Senterpartiet. Dette kom trolig av at Senterpartiet ønsket en granskning av Det norske landssvikoppgjøret etter andre verdenskrig.
Forbundet ble oppløst i 1975 og delvis erstattet av Institutt for Norsk Okkupasjonshistorie (INO).
Lus (seil)
Lus er en tråd som er festet til et seil. Disse brukes som hjelpemiddel i tillegg til vindpilen (vaker) for å seile mest mulig korrekt i forhold til vinden. En ønsket korrekt kurs går så høyt opp mot vinden som mulig, men med høy fart.
Fábio Daniel Soares Silva
Fábio Daniel Soares Silva (født 19. juli 2002) er en portugisisk fotballspiller som spiller for den engelske klubben Wolverhampton Wanderers FC.
Björksele
Björksele er et lite tettsted i Lycksele kommun i Västerbottens län i Sverige.
Maxwell D. Taylor
Maxwell Davenport Taylor (født 26. august 1901 i Keytesville i Chariton County i Missouri, død 19. april 1987 i Washington, D.C.) var en amerikansk general og diplomat.
Andre verdenskrig
Tidlig under andre verdenskrig fikk karrieren særlig fart da han tjenestegjorde under Matthew Ridgway i 82nd Airborne Division. I 1943 førte Taylors diplomatiske evner og språkkunnskaper til at han ble sendt på et hemmelig oppdrag til Roma for å koordinere divisjonens luftslipp med italienske styrker. General Dwight D. Eisenhower uttalte senere at «den risiko han utsatte seg for var større enn noen andre jeg ba ba noen ta under krigen». Langt bak frontlinjene, utstyrt i sin amerikanske militære uniform slik at han ikke skulle bli skutt som spion om han ble tatt, lyktes det ham å møte den nye italienske statsministeren Pietro Badoglio og general Giacomo Carboni. Taylor lyktes i siste øyeblikk å avblåse det planlagte angrepet, da det viste seg at tyskerne rykket inn i den planlagte landingssonen. Oppdraget gjorde imidlertid at han fikk oppmerksomhet i de høyere militære kretser i USA.
Han deltok i Invasjonen av Sicilia og Den allierte invasjonen av Italia, før han fikk kommandoen over 101. luftbårne divisjon som da var stasjonert i England og forberedte seg til Operasjon Overlord.
På invasjonens første dag, 6. juni rykket han inn i Normandie sammen med sine menn, som den første allierte general. Taylor hadde kommandoen over 101. luftbårne divisjon resten av krigen, blant annet under Operasjon Market Garden.
Da divisjonen ble omringet i Bastogne 20. til 27. desember 1944 under Ardenneroffensiven var han på en stabskonferanse i USA og deltok derfor ikke i beleiringen av hans divisjon, som i hans fravær ble ledet av brigadegeneral Anthony McAuliffe. Taylor uttalte etter krigen at det var krigens største skuffelse for ham.
Mot slutten av krigen i Europa var han tilbake i Italia, og mottok 4. mai 1945 kapitulasjonen fra Albert Kesselring. Ifølge Kesselring, ble han behandlet høflig av Taylor, som lot Kesselring få beholde marskalk­staven og lot Kesselring få besøke tyske kommandosentraler i Zeltweg og Graz uten eskorte. Tayor sørget for at Kesselring og hans følge ble innlosjert på et hotell i Berchtesgaden.
Etterkrigstiden
I perioden fra 1945 til 1949 var Taylor såkalt superintendent (leder) av United States Military Academy på West Point. I 1947 utstedte han det første offisielle Honor Code («Æreskode») som beskrev de minimum etiske standardene det var forventet av kadettene ved West Point. Fra 1949 var han øverstkommanderende for de allierte styrkene i Berlin fram til 1951.
I 1953 ble han sendt i Koreakrigen, hvor han mot slutten av krigen hadde kommandoen over Åttende armé. Fra 1955 til 1959 var han sjef for US Army hvor han etterfulgte sin tidligere mentor og overordnet Matthew Rigdway. Som hærsjef arbeidet Taylor med problemstillinger knyttet til hærens rolle i en tid med kjernefysiske våpen. I 1957 beordret president Eisenhower Taylor å sende tusen mann fra 101. luftbårne divisjon til Little Rock i forbindelse med krisen på Little Rock Central High School knyttet til De ni fra Little Rock.
I jul 1959 søkte han avskjed som hærsjef på grunn av uenighet med president Eisenhowers forsvarspolitikk, kalt «New Look» og den kjernefysiske strategien med Massive retaliation («massiv gjengjeldelse»). Han mente Eisenhower stolte for mye på bruk av kjernefysiske våpen og neglisjerte slik utviklingen av de konvensjonelle styrkene. Året etter konkretiserte han sin kritikk mot Eisenhowers politikk i boken The Uncertain Trumpet fra 1960.
Samarbeid med Kennedy
I forbindelse med presidentvalget i 1960, tok den demokratiske kandidaten John F. Kennedy opp en tilsvarende kritikk mot Eisenhowers forsvarspolitikk, og forsvarte i stedet en strategi kalt Flexible response («fleksibelt svar»), en strategi som var tilsvarende Taylors tanker i The Uncertain Trumpet. Dette ble også NATOs offisielle kjernefysiske strategi fra 1967.
Etter den mislykkede Invasjonen av Bahía de Cochinos på Cuba, opplevet Kennedy at han ikke hatt fått de riktige militære råd fra Joint Chiefs of Staff, og satte 22. april 1961 Taylor til å lede undersøkelsesgruppen som skulle finne hva som gikk galt. Gruppen avleverte sin rapport 13. juni samme år. Gruppen konkluderte med at nederlaget kom som en følge av en manglende analyse av mulighetene for suksess med en slik hemmelig aksjon, at det ble benyttet uegnede fly, begrensninger knyttet til våpen, flyvere og flyangrep, samt ikke minst tap av sentrale fartøyer og mangel på ammunisjon.
Gjennom sitt arbeid med å analyse den mislykkede aksjonen på Cuba, hadde Kennedy fått så stor tillit til Taylor at han kalte ham tilbake til militær tjeneste, først som sin militære rådgiver i 1961, før Taylor ble utnevnt til Chairman of the Joint Chiefs of Staff fra 1. oktober 1962, en oppgave han hadde fram til 1. juli 1964.
Vietnamkrigen
Både som militærrådgiver for Kennedy og som Chairman of the Joint Chiefs of Staff, var Taylor ansvarlig for den første amerikanske troppeforsendelsen til Vietnam, da han tidlig anbefalte at det ble sendt en styrke på 8,000 mann til Sør-Vietnam.
Taylor var imidlertid sterkt imot statskuppet og drapet på Ngô Đình Diệm. Ifølge Taylor var det ikke Kennedys hensikt at Diệm skulle bli drept, men bli satt i et trygt eksil, og Kennedy reagerte sterkt på nyheten om at Diệm var drept.
I perioden etter Diệm var det en rekke ulike militærjuntaer som vekslet på å ha makten, og Taylor, også etter at han 23. juni 1964 etterfulgte Henry Cabot Lodge jr. som amerikansk ambassadør til Sør-Vietnam, hadde en rekke sammenstøt med særlig Nguyễn Khánh som hadde erstattet kuppmakeren mot Diệm, Dương Văn Minh som leder av militærjuntaen. Taylor var ambassadør fram til 30. juli 1965.
Etter Vietnam
I 1965 var han tilbake i Washington som sikkerhetsrådgiver for president Lyndon B. Johnson og leder av Foreign Intelligence Advisory Board fram til 1969, samt leder for Institute for Defense Analyses fra 1966 til 1969.
I film
Taylor er blitt framstilt av Paul Maxwell i A Bridge Too Far, av Andrew Duggan i The Missiles of October og av Bill Smitrovich i Tretten dager.
ASC
ASC eller asc kan vise til:
Stanislav Melnykov
Stanislav Anatolijovytsj Melnykov (ukrainsk Станіслав Анатолійович Мельников; født 26. februar 1987 i Odessa) er en ukrainsk friidrettsutøver, som spesialiserer seg på 400 meter og 400 meter hekk.
Han er to ganger ukrainsk mester; i 2009 ble han ukrainsk innendørsmester på 400 meter, og i 2006 ukrainsk mester på 400 meter hekk. Som junior har han flere internasjonale medaljer; i 2006 fikk han sølv under Junior-VM i Beijing, og i 2009 fikk han sølv under U23-EM i friidrett i Kaunas.
I 2010 fikk han bronse på 400 meter hekk under EM i friidrett i Barcelona, med tiden 49,09.
Atmosfærisk trykk
Med atmosfærisk trykk (eller lufttrykk) menes luftens hydrostatiske trykk på et gitt sted i jordens atmosfære. Det svarer til forholdet mellom tyngden av luftsøylen opp til lufttom høyde over en flate på dette stedet og arealet av flaten.
Lufttrykkgradientene i atmosfæren setter opp luftstrømmer (vinder) av varierende styrkegrad. Disse frakter varme og fuktighet over store avstander og fører til varierende værforhold.
Enhet
Lufttrykket angis ofte i værmeldinger og meteorologisk sammenheng med enheten hektopascal (hPa), altså 100 pascal
Millibar og millimeter kvikksølv er eldre betegnelser som ikke lengre er i bruk. 1 hectopascal er lik 1 millibar (mbar).
Standardatmosfære
Lufttrykket på jorden ved havets overflate er gjennomsnittlig 1 013,25 hPa, som er lik 1 standardatmosfære (symbol: atm), som er lik 760 mm Hg. Lufttrykket avtar med høyden over havet.
Rekorder
Det laveste lufttrykket som er målt ved havoverflaten er 870 hPa. Dette ble målt i sentrum av en tropisk syklon øst for Filippinene, 12. oktober 1979. Det høyeste lufttrykket som er målt på bakkenivå er 1 083 hPa, målt i Agata i Sibir, 31.desember 1968.
I Norge er det laveste målte lufttrykk 938,5 hPa, registrert på Skudenes på Karmøy den 20. februar i 1907, og det høyeste målte 1 061 hPa, registrert den 23. januar 1907 i Dalen, Telemark.
Konvertering
Konvertering mellom noen vanlige målemetoder for lufttrykk
Cieszyn
Cieszyn (tsjekkisk Těšín, tysk Teschen) er en by i det sørlige Polen med 35 642 innbyggere (31 XII 2006). Den ligger i det schlesiske voivodskap ved elven Olza, på andre siden av Český Těšín. Den er en av de eldste byene i Schlesien. Med sin vakre arkitektur, som kombinerer både polske og østerrikske særegenheter, er den maleriske gamlebyen også kjent som «Lille Wien».
Vennskapsbyer
Český Těšín, Genk, Luzern, Puck, Rožňava, Östermark
Agence spatiale canadienne
Agence spatiale canadienne (ASC) (fransk), også kjent som Canadian Space Agency (CSA) (engelsk), er den offentlige canadiske etaten for verdensrommet. Etaten ble opprettet i mars 1989. Direktøren rapporterer til landets industriminister. Hovedkontoret er lokalisert til Centre spatial John H. Chapman i Saint-Hubert i Quebec.
Beintungefiskfamilien
Beintungefiskfamilien (Osteoglossidae), (også kjent som arowanaer), er en familie beintungefisker. De har en avlang kropp dekket med store skjell. Rygg- og gattfinnen har lange baser og myke finnestråler. Bryst- og bukfinnene er små. Navnet beintungefisk kommer av et taggete bein i bunnen av kjeften, «tungen», utstyrt med tenner som biter mot tenner i ganen. Fiskene kan oppta oksygen fra luft ved å suge luften inn i svømmeblæren.
De er kjøttetere, ofte spesialiserte på å finne mat i vannflaten. De er dyktige til å hoppe, og kan ta insekter og små fugler mer enn én meter over vannet. Fisk i Beintungefiskfamilien kan bli over en meter lange i fangenskap.
Australian Open 1985
Australian Open 1985
Mandaluyong
Mandaluyong (offisielt City of Mandaluyong) er en by på øya Luzon på Filippinene. Den er en forstad til Manila og ligger i Metro Manila. Byen har 386 276 innbyggere (2015).
Celebi
Celebi er en mytisk pokémon fra 2. generasjon. Den er av typene Psychic (synsk) og Grass (gress) Pokémon.
Mandaluyong
Mandaluyong er inndelt i 27 smådistrikt, barangayer.
Celebi
Navnet dens er antakeligvis forkortelse for «celestial being», som betyr «himmelsk vesen». Celebi er muligens basert på alver, feer eller dryader.
Celebi har nr. 251 i National Dex.
Celebi kan bare fanges ved nedlasting av en type Ticket fra en Pokémon Event.
Apple Music
Apple Music er en strømmetjeneste som ble introdusert av Apple på deres årlige utviklerkonferanse 8. juni 2015. Tjenesten gjør det mulig for brukerne å strømme musikk og video, samt følge spesifikke artister. Tjenesten lar også artistene dele både bilder, remixer, sangtekster og annet med sine følgere gjennom sin «Connect»-funksjonalitet.
Tjenesten inkluderer radiokanalen «Beats 1», som sender fra New York, Los Angeles og London døgnet rundt.
Tilgjengelighet
Tjenesten ble lansert i 100 land 30. juni 2015.
Apple Music på Android ble lansert 11. november 2015.
Oksytocin
Oksytocin er et hormon som er viktig under fødsel, og for å skape et bånd mellom mor og barn rett etter fødsel. Oksytocin er også kjent som «velvære-hormonet» fordi det også er assosiert med kjærlighet og sosiale interaksjoner. . Oksytocin produseres i hypothalamusen i hjernen og har effekt i hjernen samt resten av kroppen.
Struktur
Oksytocin er en peptid bestående av 9 aminosyrer; Systemnavnet er Cystein - Tyrosin - Isoleucin - Glutamin - Asparagin - Cystein - Prolin - Leucin - Glycin - NH2 (cys – tyr – ile – gln – asn – cys – pro – leu – gly –NH2). Molvekten er 1007.19 g/mol. Strukturen til oksytocin er veldig lik Antidiuretisk hormon (ADH) noe som fører til en kryssreaksjon; oksytocin har en mild antidiuretisk effekt, mens ADH kan forårsake sammentrekning av livmormuskulaturen
Funksjon
I kroppen er oksytocin ett av få peptider som fungerer både som en nevrotransmitter og et hormon. Hvis oksytocin er i sentralnervesystemet (hjernen) fungerer det som en nevrotransmitter, mens hvis det er i det perifere nervesystemet fungerer det som et hormon. Når man ser på funksjonen til oksytocin skiller man mellom funksjon i det perifere (hormon) og sentralnervesystemet (nevrotransmitter).
Funksjon i det perifere nervesystemet
Når oksytocin er i det perifere nervesystemet opererer det som et hormon, hormonet blir produsert i hypothalamusen og føres til hypofysen via nervefibre. I hypofysen blir oksytocin lagret og frigitt etter behov til sirkulasjonssystemet.
Funksjon i sentralnervesystemet
Oksytocin som blir sluppet ut i det perifere nervesystemet via hypofysen kan ikke gå tilbake over blod-hjerne-barrieren. I hjernen fungerer oksytocin som en nevrotransmitter og produseres i celler spredd rundt i hjernen.
Arne Bendik Sjur
Arne Bendik Sjur (født 9. mai 1941 i Oslo) er en norsk grafiker og billedkunstner. Han debuterte i 1967 og har siden da hatt en rekke utstillinger.
Han er mest kjent for sine koldnålsraderinger, der han arbeider fram et motiv, tar trykk, og fortsetter å arbeide på samme platen, slik at han lager en serie. Ifølge ham selv er han opptatt av å vise «hvor skjørt livet er».
Han har illustret bøker og stilt bilder til utstilling i Nasjonalgalleriet, foruten andre kunstinstitusjoner i Norden og England.
Sogblettir
Sogblettir («Sugemerker») var et islandsk pønkrockband i årene 1986 til 1988. Sogblettir var et av de første bandene som ga ut på The Sugarcubes sitt plateselskap Smekkleysa (Bad Taste ltd). Arnar (bror til Björk), Ari og Gunnar hadde spilt sammen i et par år før Jon Julius Sandal tok over som vokalist i bandet. Sogblettir var svært aktivt på konsertfronten og ble valgt som årets nykommer i 1987. Sogblettir blir kanskje best husket for sine nærgående tekster skrevet bl.a. av forfatteren Didda. I 1987 sluttet Jon i bandet og ble erstattet av Grétar. Bandet sluttet kort tid etter dette. Arnar og Jon spilte senere sammen i rockebandet Niður (1992–1997).
Tronisen
Tronisen er en isbre på Spitsbergen, Svalbard, mellom Longyearbyen og Svea, i Nordenskiöld Land. Dette er den østligste breen i det fjellområdet av Nordenskiöld Land som ligger mellom Adventdalen og Reindalen.
Den er en ca. 3,5 km lang bre og går øst for Drønbreen og Bergmesterbreen – fra Tronfjellet (1048 m) og rett østover til helt øverst i Adventdalen hvor den har lagt foran seg et 200 meter bredt belte av morenemateriale. Noe sør for isen starter Reindalen.
Andreas Seppi
Andreas Seppi (født 21. februar 1984) er en italiensk tennisspiller. Han representerte landet sitt under Sommer-OL 2012 i London, der han ble utslått i andre runde i singel.
Åse Aulie Michelet
Åse Aulie Michelet (født 1952 i Oslo) er en norsk forretningskvinne. Fra 2008 til 2010 var hun konsernsjef i oppdrettsselskapet Marine Harvest. Før det var hun administrerende direktør i GE Healthcare Norge. Michelet er utdannet farmasøyt fra Universitetet i Oslo, og har bakgrunn som forsker fra legemiddelselskapet Nycomed. Hun er konsernsjef i Teres Medical Group.
Michelet fratrådte på styrets ønske sjefsstillingen i Marine Harvest 23. mars 2010 på grunn av en markant lavere driftsmargin enn konkurrerende selskaper. Avgangen kom overraskende på henne og de ansatte i selskapet. Michelet fikk Gabrielsen Prisen 2010 for sin kompetanse og erfaring som daglig leder / styremedlem. Prisen går til kvinner som er gode styrelederkandidater for store, børsnoterte og unoterte foretak. Michelet er nå styreleder i PhotoCure asa og styremedlem i Cermaq asa. I 2018 ble hun også styreleder i Handelshøyskolen BI, som den første kvinnelige styrelederen i stiftelsen på 12 år.
Crime Writers’ Association
Crime Writers' Association (CWA) er en britisk forening for krimforfattere. Foreningen ble grunnlagt av forfatteren John Creasey i 1953, og hadde i 2006 over 450 medlemmer.
Medlemskap i CWA er åpent for forfattere som har publisert minst en kriminalroman på et etablert forlag, eller etter innstilling fra foreningens medlemskapskomite. Fullt medlemskap er begrenset til forfattere bosatt i Det forente kongerike Storbritannia og Nord-Irland.
Neodym
Neodym er et grunnstoff med kjemisk symbol Nd og atomnummer 60.
Crime Writers’ Association
Ifølge foreningens offisielle nettsted skal den:
Neodym
Historie
I 1841 ble stoffet didymium utskilt fra lantan av den svenske kjemikeren Carl Gustav Mosander. I 1874 konkluderte Per Teodor Cleve at didymium i virkeligheten besto av flere forskjellige grunnstoff, og i 1879 ble samarium isolert fra didymium av Lecoq de Boisbaudran. Den østerrikske kjemikeren baron Carl Auer von Welsbach separerte i 1885 didymium til 2 grunnstoffer, praseodym og neodym ved hjelp av spektroskopiske undersøkelser. Neodym i ren form ble fremstilt første gang i 1925.
Crime Writers’ Association
Foreningen arrangerer også skriveverksted, festivaler og litterære møter med forfattere. Sammen med Mystery Writers of America er CWA antagelig verdens mest kjente forening for krimforfattere.
Neodym
Historie
Navnet kommer fra de greske ordene neos (ny) og didymos (tvilling).
Crime Writers’ Association
Dagger-prisene
CWA er kanskje mest kjent å utdele de årlige Dagger-prisene, som sammen med Mystery Writers of Americas Edgar-pris regnes for verdens mest prestisjefulle kriminallitterære priser.
Neodym
Egenskaper
Neodym er et sølvfarget glinsende metall som tilhører gruppene lantanoidene og sjeldne jordmetaller. Det er mykt og formbart og kan bankes til tynne plater. Neodym er blant de mer reaktive av de sjeldne jordmetallene, og oksiderer lett i luft. Oksidsjiktet som dannes, skaller av og blottlegger mer metall for oksidasjon. Metallet oppbevares derfor i mineralolje eller beskyttende atmosfære. Neodym finnes i to allotropiske former, og går over fra dobbel heksagonal til kubisk romsentrert krystallstruktur ved 863°C.
Metallisk neodymstøv er brann- og eksplosjonsfarlig. Neodym-forbindelser er lett til moderat giftige. Neodym-støv og -salter er irriterende for øyne og slimhinner, og lett irriterende ved hudkontakt.
Isotoper
Naturlig forekommende neodym består av 7 isotoper. Av disse er 5 stabile: 142Nd (27,2 %), 143Nd (12,2 %), 145Nd (8,3 %), 146Nd (17,2 %) og 148Nd (5,7 %), og 2 ustabile (og dermed radioaktive) isotoper: 144Nd (23,8 %) med halveringstid 2,29 × 1015 år og 150Nd (5,6 %) med halveringstid 6,6 × 1018 år. I i tillegg er 31 kunstig fremstilte ustabile isotoper kjent. De mest stabile av disse er 147Nd med halveringstid 10,98 døgn og 140Nd med halveringstid 	3,37 døgn. Alle de resterende isotopene har halveringstider kortere enn 1 døgn, og de fleste kortere enn 1 time.
CAS-nummer: 7440-00-8
Forekomst
Etter cerium og lantan er neodym det vanligste av de sjeldne jordmetallene med 24 ppm i jordskorpen. I likhet med de andre sjeldne jordmetallene forekommer det ikke i ren form naturlig, men i mineralene monazitt, bastnäsitt og allanitt. Metallisk neodym produseres det lite av, mens det årlig fremstilles omkring 7 000 tonn neodymoksid på verdensbasis. Verdens største produsent av neodym er Kina. Det finnes også kommersielt drivverdige forekomster i Australia.
Anvendelse
Neodym legert med jern og bor (Nd2Fe14B) brukes for å lage kraftige permanentmagneter. Neodymoksid brukes som tilsetningsstoff i spesialglass og gir skarpe absorpsjonslinjer i spekteret. Slikt glass brukes for å kalibrere astronomiske spektrallinje-instrumenter. Neodymsalter brukes som blått fargepigment i porselen og emalje.
Lutz Ulbricht
Lutz Ulbricht (født 9. november 1942 i Berlin), tysk roer som deltok i de olympiske leker 1968 i Mexico by.
Ulbricht ble olympisk mester i roing under Sommer-OL 1968 i Mexico by. Han var med på den vesttyske åtteren som vant konkurransen foran Australia og Sovjetunionen. Mannskapet på den vesttyske båten var roerne; Horst Meyer, Dirk Schreyer, Rüdiger Henning, Wolfgang Hottenrott, Lutz Ulbricht, Egbert Hirschfelder, Jörg Siebert, Niko Ott og Gunther Tiersch som var styrmann.
Kysjtym
Kysjtym (russisk: Кышты́м) er en by i Tsjeljabinsk oblast i Russland. Den ligger på østsiden av de sørlige Uralfjellene, rundt 90 km nordvest for Tsjeljabinsk, nær byen Oziorsk. Innbyggertall: 41 929 (folketelling 2002).
Atomulykke
Det ble sluppet ut 40 PBq med fisjonsprodukter. Cerium-144 og Zirconium-95 (begge relativt kortlivede isotoper med en halveringstid på henholdsvis 285 og 64 dager) utgjorde 91 % av utslippet. Det var 1 PBq med Sr-90, og 13 TBq med Cs-137. Den forurensede sonen, som er kalt East Urals Radioactive Trace (EURT), målte 300 x 50 km, og var forurenset med mer enn 4 kBq/m² med Sr-90. Det globale nedfallet av Sr-90 var rundt 2 kBq/m². Et område på 17 km² var forurenset med rundt 100 MBq Sr-90/m².
Det var 270 000 innbyggere i området. Masseevakuering ble gjennomført, ettersom den kritiske forurensingen kom fra Sr-90, med en effektiv halveringstid på 10-20 år. Omkring 800 km² land ble tatt ut av bruk. 82 % av dette området har nå imidlertid blitt tatt i bruk igjen, til skogdrift og jordbruk.
Kysjtym-ulykken ble stort sett skjult av sovjetiske myndigheter frem til 1980, da den sovjetiske biologen Zjores Medvedev avslørte dens eksistens.
Denis Gargaud Chanut
Denis Gargaud Chanut (født 22. juli 1987) er en fransk padler som konkurrerer i slalåm.
I november 2016 ble Chanut utnevnt til ridder av Æreslegionen.
Peter Müller
Peter Müller eller Peter Mueller er navnet til flere personer:
Partido Socialista de Chile
Det chilenske sosialistpartiet PS ble dannet i 1933. Det var fra starten et ganske sammensatt parti, både sosialt og politisk. Hovedforskjellen i forhold til kommunistene var at PS insisterte på å være helt uavhengig av Sovjetunionen. Partiets symbol er en hvit indianerøks på en rød profil av Latin-Amerika i en hvit sirkel med rød rand. På hver sin side av det søramerikanske kontinentet står bokstavene P og S i rødt.
I 1970 ble Salvador Allende fra PS valgt som president i Chile i spissen for en venstreallianse med navnet Unidad Popular (UP), Folkeenheten. Omfattende reformer ble gjennomførte, blant annet nasjonal kontroll med kobberindustrien, landet viktigste eksportindustri, som hadde vært på amerikanske hender.
Den 11. september 1973 ble UP-regjeringen styrtet i et militærkupp støttet av USA, og president Allende døde samme dag under angrepet på presidentpalasset. Medlemmene av PS og andre venstreparti ble utsatt for sterk forfølging, mange ble drept, torturerte, eller måtte flykte fra landet.
PS delte seg i denne tida i ulike fraksjoner som hadde ulikt syn på hvordan diktaturet best kunne bekjempes, og hvilken linje partiet skulle stå for. Ei gruppe som sto for en moderat sosialdemokratisk kurs ble etter hvert dominerende. Fra denne tendensen kom både den senere president Ricardo Lagos og den senere partileder Ricardo Nunez.
I 1988 dannet folk fra PS et nytt Parti for Demokrati PPD med Ricardo Lagos i spissen, for å få med flere i opposisjonen mot Pinochet-styret, som var på hell. PPD var vellykket som et «utvidet PS» i valgene på 1990-tallet etter at sivilt styre var gjenopprettet, men PS måtte velge, enten å satse på PPD eller på å gjenreise PS. Det endte med at PS forente de viktigste fraksjonene sine og fortsatte som PS. Men PPD fortsatte også som selvstendig parti med sosialdemokratisk profil. Disse to partia arbeider sammen, men det er også et visst konkurranseforhold.
Ved valget til nasjonalforsamlingen i 2005 fikk sosialistpartiet 10 % av stemmene til deputertkammeret og 12 % av stemmene i valget til senatet. Ved valget i desember 2009 vant partiet 9,9 av stemmene i valget til deputertkammeret og 9,3 % av stemmene i valget til senatet.
Blåviksjön och Söderfors
Blåviksjön och Söderfors er et lite tettsted i Lycksele kommun i Västerbottens län, Sverige. Disse to er slått sammen av SCB på grunn av folketall og areal.
Wheels (sang)
«Wheels» var The String-A-Longs' største hitsingle, en suksess i 1961. Den var gruppas debutplate og ble utgitt i 1960 (Warwick 603). Opphavspersoner var Richard Stephens, Jimmy Torres og Norman Petty. Produsent var Norman Petty. B-siden var «Am I Asking Too Much».
Låten lå som høyest på en tredjeplass på Billboard Hot 100--listen og var den åttende mest populære singlen i 1961 ifølge magasinet Billboard. Sangen lå som nummer åtte på den britiske singlelisten. Den solgte i mer enn én million eksem,plarer og ble tilldeltt gullplate.
Billy Vaughns versjon lå som nummer én på den vesttyske singlelisten i 14 uker, i USA nådde den en 28.-plass.
Hot Butter spilte også inn en versjon.
Svensk versjon
Den svenske tittelen er «Hjul».
Ghetto Litzmannstadt
Ghetto Litzmannstadt var en jødisk getto som ble opprettet av tyske nasjonalsosialister i 1939 i Łódź, hvor jøder ble tvangsflyttet og senere utryddet, hovedsakelig fra områdene i Łódź-området. Gettoen var en av de største og lengst virkende under andre verdenskrig og var virksom til 1945.
Åpningen
Forberedelsene til å opprette gettoen begynte i oktober 1939 etter initiativ av Friedrich Übelhör, guvernøren for det tyskokkuperte Kalisz-Łódź-distriktet. Den 8. februar 1940 ble gettoen åpnet etter ordre fra Johann Schäfer, i byområdene Stare Miasto og Bałuty, som hadde en jødisk befolkning på 40-70 %. Gettoen hadde til å begynne med et areal på 4,13 km², som ble krympet til 3,82 km² i 1942. Befolkningstettheten var enorm. I 1942 bodde det 42 587 mennesker per 1 km².
Tyskerne planla fra starten å gjøre Łódź judenrein («jøde-ren») alt i 1940, og da gettoen ble vedtatt i februar 1940, var den tenkt som et rent transitsted for jøder på vei ut av Wartheland og inn i Hans Franks generalguvernement. Gauleiter Arthur Greiser planla sitt Warthegau som et laboratorium for etnisk rensing, der massive deportasjoner av polakker og jøder ville gi plass for en enorm innflytting av tyskere. Friedrich Übelhör sammenlignet jødene med «en pestbyll» som kunne «brennes bort uten et spor».
I begynnelsen befant 160 000 jøder seg i gettoen. Fra 17. oktober til 4. november 1941 ble også jøder fordrevet fra Østerrike, Tsjekkia, Luxembourg og Tyskland (om lag 20 tusen mennesker) transportert hit, og fra 7. desember 1941 til 28. august 1942 jøder fra de likviderte gettoene i Warthegau (om lag 18 000 mennesker).
I andre gettoer i det tyskokkuperte Polen fantes muligheter til kontakt mellom den jødiske befolkningen i gettoen og den ikke-jødiske befolkningen på utsiden, og i praksis kunne mat og andre varer smugles inn. I Łódź var dette praktisk talt umulig, siden enhver slik kontakt var forbudt. Gettoens grenser ble ytterligere patruljert av tyske politienheter. Inne i gettoen ble et eget jødisk politi opprettet for å hindre jøder i å flykte. Enhver jøde som befant seg utenfor gettoen, kunne bli skutt på stedet. Det samme gjaldt for personer som hjalp jødene. Gettoens innbyggere var derfor fullstendig avhengige av de tyske myndighetene for å skaffe seg mat, medisiner og andre dagligvarer.
Til tross for isolasjonen og de vanskelige forholdene, organiserte jødene i gettoen en egen administrasjon, skolesystem, postvesen, helse- og sosialtjeneste. Det første jødiske råd som administrerte Łódź-gettoen, mottok innkallelse fra tyskerne og ble aldri sett siden. Det jødiske råd for 1941-1942 var ledet av Chaim Rumkowski. På det meste rommet gettoen 117 fabrikker, verksteder og varehus som produserte for tyskerne. I 1941 innbrakte gettoens industriproduksjon over 16 millioner Reichsmark, utbetalt av tyskerne i form av slavelønn.
Nedstengning
10. juni 1944 beordret Himmler gettoen likvidert. Tyskerne informerte Rumkowski som fortalte innbyggerne at det var behov for arbeidskraft i Tyskland for å reparere ødeleggelsene etter allierte luftangrep. Den første transporten dro 23. juni 1944. Frem til den 14. juli sendte tyskerne over 7 000 jøder til tilintetgjørelsesleiren Chelmno (tysk: Kulmhof). Da ble deportasjonene stanset etter vedtak om å likvidere Chelmno, fordi de sovjetiske styrkene nærmet seg. To uker senere ble deportasjonene gjenopptatt, da til Auschwitz-Birkenau. Dit dro den endelige deportasjonen fra Łódź 4. august. 1 000-1 500 jøder ble værende i gettoen med ansvar for å sortere eiendelene etter de deporterte, og å rydde opp. Den røde hær ankom 19. januar 1945, fem måneder senere. De fant bare 877 jøder tilbake av de mer enn 245 000 som var blitt internert der siden 1939.
I motsetning til mange andre gettoer i Polen ble ikke Ghetto Litzmannstadt revet av tyskerne før de trakk seg tilbake.
Metro Manila
miniatyr|Metro Manilas 17 byer og 1 kommune. miniatyr|Metro Manilas beliggenhet. Metro Manila (filipino: Kalakhang Maynila), eller Hovedstadsregionen (engelsk: National Capital Region), omfatter Filippinenes hovedstad Manila og ytterligere 15 byer: Manila, Quezon City, Caloocan, Las Las Piñas, Makati, Malabon, Mandaluyong, Marikina, Muntinlupa, Navotas, Paranaque, Pasay, Pasig, San Juan, Taguig, Valenzuela, og den eneste kommunen i metropol/sentrale manila område som heter Pateros. Quezon City er den mest befolkede byen av disse byene som står så tett mellom hverandre hadde 2,936,116 innbyggere i 2015, deriblant Quezon City, Filippinenes største by som også var hovedstad i landet mellom 1948 og 1976. Regionen som forser Filippinenes politiske, økonomiske, sosiale og kulturelle sentrum. Befolkningen var i 2015 på 12,877,253 innbyggere på 619,57 km², men det som i dag kalles Metro Manila kan kalles sentrum av det større urbane Manila området 1813 km² (Greater Manila Area) som er det fjerde mest befolkede urbane byområdet i verden, med en befolkning på ca. 25,632,760 innbyggere.
Til arealet er regionen den minste på Filippinene med blotte 636 km² med vann (Laguna). Vest for Metro Manila ligger Manilabukten og i sørøst er Filippinenes største innsjø Laguna de Bay. Regionen deles i to av Pasigelvens løp.
Administrativ inndeling
Til forskjell fra andre regioner i Filippinene deles ikke Metro Manila inn i provinser, men i distrikter. Dets fire distrikter er i sin tur inndelade i 17 mindre administrative områder, hvorav seksten er [byer; én er kommune. Disse byer og kommuner er til slutt inndelte i sammenlagt 1,710 barangayer i Metro Manila (Filippinenes minste administrative enhet), samtlige av tettstedskarakter.
Første distrikt
Den sentrale del av regionen med Manilas opprinnelige bykjerne:
Andre distrikt
Østre del av regionen:
Tredje distrikt
Nordre del av regionen:
Fjerde distrikt
Søndre del av regionen:
Innbyggertall ifølge folketellingen 1. august 2007.
Cui bono
Cui bono («Hvis gavn?» eller mao. «hvem er dette godt for?''») er et latinsk idiom som brukes for å antyde at det finnes et skjult motiv, eller for å indikere at den ansvarlige part ikke er den det ser ut til å være.
Afrikamesterskapet i fotball for kvinner 2006
Afrikamesterskapet i fotball for kvinner 2006 var det 7. afrikamesterskapet i fotball for kvinner. Mesterskapet ble arrangert mellom den 15. og den 29. november 2008 i Nigeria.
Cui bono
Vanligvis brukes uttrykket for å antyde at en person eller gruppe som er skyldige i en forbrytelse kan finnes blant dem som tjener på forbrytelsen. Parten som tjener på dette er ikke alltid åpenlys, den skyldige kan ha forsøkt å henlede oppmerksomheten på en syndebukk.
Afrikamesterskapet i fotball for kvinner 2006
Kvalifisering
Titalt hadde 22 landslag meldt seg på kvalifiseringen. Kvalifiseringen var i to runder. Første runde var mellom de 16 dårligst rankede landslagene, som ble plassert i par mot hverandre. Vinnerne møtte deretter 6 seedede lag til spill om de 7 ledige plassene (Nigeria var sikret plass som arrangør).
Cui bono
Den romerske advokaten og statsmannen Marcus Tullius Cicero tilskrev opphavet til uttrykket cui bono til den romerske konsulen Lucius Cassius Longinus Ravilla. I forsvarstalen Cicero framførte i 80 f.Kr. for Roscius fra Ameria, lyktes det ham å få han frikjent for fedremord hvor han var regnet som skyldig, ved å vise til hvem som ville tjene økonomisk på at Roscio ble henrettet.
Afrikamesterskapet i fotball for kvinner 2006
Innledende runde
Første runde ble spilt mellom 19. og 26. februar 2006.
Første runde
Første runde ble spilt mellom 11. og 26. mars 2006.
Algerie vant på walkover over Libya.
Egypt vant på walkover over Eritrea.
Andre runde
Andre runde ble spilt mellom 23. juli og 5. august 2006.
Ekvatorial-Guinea vant på walkover etter at motstanderen, Nigeria, ble vert.
Ghana vant på walkover etter at motstanderen, Republikken Kongo, ikke møtte opp.
Kvalifiserte
Etter kvalifiseringen var de følgende åtte lagene klare for Afrikamesterskapet:
Sluttspillet
Sluttspillet ble spilt mellom 28. oktober og 11. november 2006. Lagene ble fordelt i to grupper, A og B.
Disentis kloster
Disentis kloster er et benediktinerabbedi i Disentis/Mustér i Graubünden. Klosteret er Sveits' eldste bestående kloster.
Abbediet oppstod i den første halvparten av 700-tallet rundt en tidligere eremittbolig. Det utviklet seg raskt til et viktig kulturelt sentrum. Siden klosteret bevoktet overgangen over det viktige Lucmagnpasset sørover mot Italia, fikk det også storpolitisk betydning: De tysk-romerske keiserne Otto I og Fredrik Barbarossa utstyrte klosteret med en del privilegier. Blant annet ble Disentis et riksabbedi som var verdslig hersker over et 720 km² stort område i bl.a. Surselva, Urseren og Lombardia. Fyrsteabbeden av Disentis var en av grunnleggerne av Grauer Bund i 1395.
Dagens klosteranlegg ble bygget i barokkstil mellom 1683 og 1704. Franske tropper ødela klosteret i 1799. Selv om klosteret unngikk sekulariseringen, var dens eksistens truet gjennom hele 1800-tallet. I dag er klosteret bebodd av ca. 30 munker, driver et gymnasium og inneholder flere museer.
Ionebinding
En ionebinding inntreffer mellom to atomer (ofte mellom et metall og et ikke-metall) som har en elektronegativitetsverdi-differanse større enn 1,7. Det som skjer når to atomer inngår en ionebinding er at det ene atomet tar opp ett eller flere elektroner fra det andre atomet, slik at begge atomene får oppfylt åtteregelen. Dette fører til at atomene får forskjellige totalladninger. Det ene atomet blir positivt og det andre negativt. Denne ladningsforskjellen fører til at de «slår seg sammen» i en binding.
Eksempel på ionebinding: Natriumklorid (NaCl) har krystallformet struktur, såkalt kubestruktur. Natrium har elektronegativitetsverdi lik 0,9, forholdsvis lavt, og klor har en lignende verdi på 3,0. Differansen mellom de to er 2,1. Ut ifra dette kan vi trekke følgende konklusjon: for at kloratomet skal oppfylle oktettregelen, må det trekke vekk ett elektron ifra natriumatomet. Gitt disse forutsetningene gir dette at kloratomet blir negativt og natriumatomet positivt, med ±1 i ladning.
Denne ladningsforskjellen gjør at atomene trekker seg sammen og plasserer seg parvis i negativ og positiv rekkefølge i en kubestruktur.
Willie Thorne
Thorne fikk sin eneste seier i en rankingturnering i Classic i 1985, da han slo Cliff Thorburn 13–8. Samme år kom han til finalen i UK Championship, hvor han møtte Steve Davis. Thorne lå an til å vinne, men bommet en enkel ball i siste parti og gav dermed Davis muligheten til å vinne tittelen. I verdensmesterskapet i snooker var hans beste resultater kvartfinale i 1982 og 1986. Den beste verdensrangeringen han oppnådde var en syvendeplass i sesongen 1986/1987.
Han jobbet som ekspertkommentator for BBC og var i 2007 med i Strictly Come Dancing.
Kenny Huang
Jian-hua Huang, også kjent som Kenny Huang (kinesisk: 黄健华, født 1964 i Guangzhou i provinsen Guangdong i Folkerepublikken Kina), er en kinesisk forretningsmann. Han er formann i det Hongkong-baserte investeringsselskapet QSL Sports Ltd, deleier av den amerikanske basketballklubben Cleveland Cavaliers og har også gjort investeringer i kinesisk basketball og baseball.